Imtella' Novembru 8, 2021 - Aġġornata 8 Ta' Novembru, 2021 7:32pm Ritratti: Marco Micallef Filmat: Marco Micallef Il-Pulizija qed tistħarreġ inċident tat-traffiku li seħħ it-Tnejn waranofsinhar fil-Marsa. Kelliem għall-Pulizija qalilna li l-inċident seħħ għall-5.15 p.m. fi Triq Diċembru Tlettax qrib in-niċċa tal-Madonna li hemm fl-istess triq. Mill-ewwel informazzjoni jidher li tfajla ta' 24 sena li tgħix il-Marsa laqtet mara bil-karozza waqt li din kienet qed taqsam it-triq. Fuq il-post issejħet ambulanza li ħadet lill-mara l-Isptar Mater Dei. Mhux magħrufa l-kundizzjoni tagħha. Konsegwenza tal-inċident inġema' serbut twil ta' karozzi fil-karreġġjata li mill-Marsa tieħu lejn il-Belt.